19:00 - 21:00

Ο Αριστοτέλης, η δημοκρατία και οι μεθερμηνείες της νεοτερικότητας Η κρατούσα άποψη διδάσκει ότι ο Αριστοτέλης απορρίπτει τη δημοκρατία τοποθετώντας την στις παρεκβατικές πολιτείες. Ωστόσο η κατ’ αυτόν ορθή «πολιτεία», εμπεριέχει όλες τις αρχές της μέσης δημοκρατίας που απαντάται μεταξύ του Κλεισθένη και του Περικλή.

Από την άλλη, η νεοτερικότητα στην προσπάθειά της να ταξινομήσει το πολίτευμά της στις δημοκρατίες διέπραξε το ατόπημα να το ταυτοποιήσει με την αντιπροσώπευση και τη δημοκρατία, οι οποίες είναι διακριτές πολιτείες και ασύμβατες μεταξύ τους. Αν ο Αριστοτέλης εκαλείτο να αποφανθεί για το σημερινό πολιτικό σύστημα θα το όριζε ως μια απλώς αιρετή μοναρχία, η οποία δεν συγκεντρώνει τα στοιχεία ούτε της αντιπροσώπευσης ούτε πολλώ μάλλον της δημοκρατίας. Ομιλητής Γιώργος Κοντογιώργης Ομότιμος Καθηγητής και Πρώην Πρύτανης του Παντείου Πανεπιστημίου, Αντεπιστέλλον μέλος της Διεθνούς Ακαδημίας του Πολιτισμού της Πορτογαλίας Συντονίστρια της ενότητας Δήμητρα Σφενδόνη-Μέντζου Ομότιμος Καθηγήτρια Φιλοσοφίας της Επιστήμης, Πρόεδρος του Διεπιστημονικού Κέντρου Αριστοτελικών Μελετών